Nyumu Nɛ E Kpla Womi Ngmami Nɔ́ Ko Ngɛ E Kasa Nya—Ezekiel 9:2 | Kase\nKANE NGƐ Acholi Albanian Amharic Angola Mumuihi A Gbi Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Chuvash Croatian Czech Dangme Danish Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mixe Mongolian Moore Myanmar Ndebele (Zimbabwe) Nepali Nigeria Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spania Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Vietnamese Waray-Waray Welsh Wolaita Yoruba Zande Zapotec (Isthmus)\nMwɔnɛ ɔ, nyumu ɔ nɛ e kpla womi ngmami nɔ́ ko ngɛ e kasa nya a daa si kɛ ha Yesu Kristo. Lɛ ji nɔ nɛ e ngɛ okadi pee ngɛ nihi a hɛ nya konɛ a ná yi baami\nNgɛ Ezekiel nina a mi ɔ, nyumu nɛ e kpla womi ngmami nɔ́ ko ngɛ e kasa nya a daa si kɛ ha mɛnɔ, nɛ mɛnɔmɛ nyumuhi ekpa amɛ nɛ a hɛɛ awi yemi dadehi ɔ hu daa si kɛ ha?\nA daa si kɛ ha hiɔwe tabo ɔ nɛ kpata Yerusalem hɛ mi ɔ, nɛ mɛ nɔuu lɛ a ma kpata Satan je yaya nɛ ɔ hɛ mi ngɛ Harmagedon ta a mi. Mɛni he je nɛ e da blɔ kaa wa pee tsakemi ngɛ bɔ nɛ wa nu nina nɛ ɔ sisi ha a he ɔ?\nLoko e maa su jeha 607 loko a fɔ Kristo ɔ, Ezekiel na nina ko nɛ kɔɔ níhi nɛ maa ya nɔ ngɛ Yerusalem loko a ma kpata ma a hɛ mi ɔ he. Ngɛ nina a mi ɔ, Ezekiel na ní yayamihi fuu nɛ Yerusalem bi nɛ a kua hemi kɛ yemi ɔ ngɛ pee. E na nyumuhi ekpa nɛ a hɛɛ awi yemi dadehi ngɛ a dɛ mi. Jehanɛ se hu ɔ, e na nyumu ko ngɛ a kpɛti nɛ e “ha kploba” nɛ e “kpla womi ngmami nɔ́ ko ngɛ e kasa nya.” (Eze. 8:6-12; 9:2, 3) A de jamɛ a nyumu ɔ ke: ‘Yaa kpa si kɛ gu ma a mi tsuo. Nihi nɛ ngɛ haoe, nɛ a ngɛ kɔmɔ yee ngɛ ní hiemi níhi nɛ a ngɛ pee ɔ a he ɔ, pee okadi ngɛ a hɛ nya.’ Lɔ ɔ se ɔ, a de nyumu ɔmɛ nɛ a hɛɛ awi yemi dadehi ngɛ a dɛ mi ɔ kaa a ya nɛ a ya gbe nihi tsuo nɛ a ngɛ ma a mi, nɛ a kadi we a hɛ nya a. (Eze. 9:4-7) Mɛni wa ma nyɛ maa kase ngɛ nina nɛ ɔ mi, nɛ mɛnɔ ji nyumu ɔ nɛ kpla womi ngmami nɔ́ ko ngɛ e kasa nya a?\nA je nina nɛ ɔ kɛ tsɔɔ Ezekiel ngɛ jeha 612 loko a fɔ Kristo ɔ mi. E ji gbami, nɛ kekleekle ɔ, e ba mi ngɛ jeha enuɔ se benɛ Babilon ta buli ɔmɛ ya kpata Yerusalem hɛ mi ɔ. E ngɛ mi kaa Babilon bi nɛ a jaa wɔhi ɔ lɛ a kpata Yerusalem hɛ mi mohu lɛɛ, se a tsu ní kaa Yehowa plaafohi. (Yer. 25:9, 15-18) Yehowa gu a nɔ kɛ gbla e we bi nɛ a kua hemi kɛ yemi ɔ a tue. Se Yehowa ha we nɛ a kpata nɔ fɛɛ nɔ ko hɛ mi. E sɛ nɛ a kpata dali a hɛ mi kɛ piɛɛ yayami peeli a he. Enɛ ɔ he ɔ, Yehowa je suɔmi mi nɛ e to blɔ nya konɛ a baa Yuda bi nɛ a bua jɔɛ ní hiemi níhi nɛ ngɛ nɔ yae ngɛ ma a mi ɔ he ɔ a yi.\nEzekiel pee we okadi ngɛ nihi a hɛ nya, nɛ jã kɛ̃ nɛ e piɛɛ we nihi nɛ a ya kpata ni ɔmɛ a hɛ mi ɔ hu a he. Mohu ɔ, hiɔwe bɔfohi ji nihi nɛ a kudɔ hɛ mi kpatami ɔ nɛ. Enɛ ɔ he ɔ, gbami nɛ ɔ ha nɛ wa le níhi nɛ ya nɔ ngɛ hiɔwe. Yehowa fã e bɔfo ɔmɛ kaa a kpata yayami peeli pɛ a hɛ mi nɛ a baa dali a yi. *\nBe ko nɛ be ɔ, wa tsɔɔ kaa gbami nɛ ɔ ngɛ mi bae ngɛ wa be nɛ ɔ mi hulɔ. Wa tsɔɔ kaa nyumu ɔ nɛ e kpla womi ngmami nɔ́ ko ngɛ e kasa nya a daa si kɛ ha nihi nɛ a pɔ mɛ nu ɔ a kpɛti nihi nɛ piɛ ngɛ zugba a nɔ ɔ. Wa susu kaa a kadi nihi nɛ a bua jɔ sɛ gbi ɔ nɛ wa ngɛ fiɛɛe ɔ he ɔ kɛ ha yi baami. Se lingmi nɛ ɔ, wa ba na heii kaa e he hia nɛ waa pee tsakemi ngɛ bɔ nɛ wa tsɔɔ munyu nɛ ɔ sisi ha a he. Mateo 25:31-33 ɔ tsɔɔ kaa Yesu lɛ maa kojo nihi. E ma tsu e nyagbe kojomi ɔ he ní ngɛ haomi ngua a mi. E ma je nihi nɛ a peeɔ a ní kaa jijɔhi ɔ kɛ je nihi nɛ a peeɔ a ní kaa apletsihi ɔ a kpɛti. Nihi nɛ a peeɔ a ní kaa jijɔhi ɔ ma ná yi baami, nɛ e ma kpata nihi nɛ a peeɔ a ní kaa apletsihi ɔ a hɛ mi.\nNgɛ sisi numi ehe nɛ ɔ nɛ wa ba ná a nya a, mɛni wa kaseɔ ngɛ Ezekiel nina a mi? Ke e hí kulaa a, wa kaseɔ níhi enuɔ ngɛ mi:\nLoko a ma kpata Yerusalem hɛ mi ɔ, Ezekiel, Yeremia, kɛ Yesaya bɔ nihi kɔkɔ ngɛ nɔ́ nɛ maa ba ma a nɔ ɔ he. Mwɔnɛ ɔ, Yehowa gu e sɔmɔli nɛ e pɔ mɛ nu ɔ a kpɛti nihi bɔɔ ko a nɔ kɛ ngɛ e we bi niye ní hae, nɛ a ngɛ mɛ kɔkɔ bɔe loko haomi ngua a nɛ je sisi. Ngɛ anɔkuale mi ɔ, Kristo tsɔli kpa amɛ tsuo hu ngɛ nihi kɔkɔ bɔe.—Mat. 24:45-47.\nEzekiel kadi we nihi a hɛ nya kɛ ha yi baami, nɛ jã kɛ̃ nɛ Mawu we bi nɛ a ngɛ mwɔnɛ ɔ hu kadi we nihi a hɛ nya kɛ ha yi baami. Nɔ́ kɛkɛ nɛ a tsuɔ ji kaa a fiɛɛɔ Yehowa sɛ gbi ɔ kɛ haa nihi ngɛ hiɔwe bɔfohi a blɔ tsɔɔmi sisi.—Kpoj. 14:6.\nNgɛ Ezekiel be ɔ mi ɔ, a pee we okadi nitsɛ ko ngɛ nihi a hɛ nya. Mwɔnɛ ɔ hu jã nɔuu nɛ e ji. Mɛni e he hia nɛ nihi nɛ a pee konɛ ngɛ blɔ ko nɔ ɔ, lɔ ɔ nɛ tsɔɔ kaa a pee okadi ngɛ a hɛ nya? E he hia nɛ a bu sɛ gbi ɔ nɛ a ngɛ fiɛɛe mwɔnɛ ɔ tue, a ná Kristofohi a suhi, a jɔɔ a he nɔ ha Yehowa, nɛ a kɛ anɔkuale yemi nɛ fĩ Kristo nyɛmimɛ ɔmɛ a se. (Mat. 25:35-40) Nihi nɛ a peeɔ ní nɛ ɔmɛ ɔ, a nine maa su yi baami okadi ɔ nɔ ngɛ haomi ngua a nɛ ma a mi.\nMwɔnɛ ɔ, nyumu ɔ nɛ kpla womi ngmami nɔ́ ko ngɛ e kasa nya a daa si kɛ ha Yesu Kristo. Ngɛ haomi ngua a mi ɔ, e maa pee okadi ngɛ nimli asafo nɛ e maa na mɛ kaa a peeɔ a ní kaa jijɔhi ɔ a hɛ nya. Enɛ ɔ ma ha nɛ a ma ná neneene wami ngɛ zugba nɛ ɔ nɔ.—Mat. 25:34, 46. *\nMwɔnɛ ɔ, nyumuhi ekpa nɛ a hɛɛ awi yemi dadehi ngɛ a dɛ ɔ daa si kɛ ha Yesu hiɔwe tabo ɔ, nɛ Yesu ji a nyatsɛ. E be kɛe nɛ a ma kpata je mahi kɛ yayami peeli tsuo a hɛ mi.—Eze. 9:2, 6, 7; Kpoj. 19:11-21.\nNíhi nɛ wa kase ngɛ nina nɛ ɔ mi ɔ ha nɛ wa ná nɔ mi mami kaa Yehowa kpataa we dali a hɛ mi kɛ piɛɛ we yayami peeli a he. (2 Pet. 2:9; 3:9) Jehanɛ hu ɔ, wa ba na kaa fiɛɛmi ní tsumi ɔ he hia wawɛɛ ngɛ wa be nɛ ɔ mi. E he hia nɛ nɔ fɛɛ nɔ nɛ nu kɔkɔ bɔmi ɔ he loko nyagbe ɔ nɛ ba!—Mat. 24:14.\n^ kk. 6 E ngɛ mi kaa okadi nitsɛnitsɛ ko be ni komɛ kaa Baruk (Yeremia womi ngmalɔ ɔ), Ebedmelek nɛ je Etiopia a, kɛ Rekab bi ɔmɛ a hɛ nya mohu lɛɛ, se a baa a yi. (Yer. 35:1-19; 39:15-18; 45:1-5) Nɔ́ nɛ okadi nɛ a pee ngɛ a hɛ nya a tsɔɔ kɛkɛ ji kaa a ma ná yi baami.\n^ kk. 12 E he hia we nɛ a pee okadi nɛ ɔ ngɛ anɔkualetsɛmɛ nɛ a pɔ mɛ nu ɔ a hɛ nya. Mohu ɔ, a ma ná a nyagbe nya sɔumi ɔ loko a ma gbo, aloo loko haomi ngua a ma fɛ.—Kpoj. 7:1, 3.\nSane Bimihi Nɛ Je Ní Kaneli A Ngɔ—June 2016\nSane Bimihi Nɛ Je Ní Kaneli A Ngɔ​​—December 2017\nSane Bimihi Nɛ Je Ní Kaneli A Ngɔ​​—August 2017\nSane Bimihi Nɛ Je Ní Kaneli A Ngɔ​​—July 2017